৭ই সেপ্টেম্বর ২০১০-এ, বনিন "এনএক্সটির" তৃতীয় আসরে ক্যাটলিন নামে অংশগ্রহণ করেছিলেন, যেখানে ভিকি গেরেরো তাঁর পরামর্শদাতা হিসেবে কাজ করেছিলেন। তিনি ভিকি গেরেরোর মূল প্রতিযোগী, অ্যালোইসিয়াকে প্রতিস্থাপন করেছিলেন, যাকে ভিকি গেরেরো কাজ থেকে বহিস্কার করেছিলেন। ১৪ই সেপ্টেম্বর তারিখে, ক্যাটলিন ভিকি গেরেরোর পর্দায় প্রেমিক, ডলফ জিগলারের সাথে একটি দল গঠন করেছিলেন, যারা মিক্স ট্যাগ টিম ম্যাচে এজে লি এবং প্রিমোকে পরাজিত করেছিল। ক্যাটলিন নাইট অফ চ্যাম্পিয়নস নামক প্রতি-দর্শনে-প্রতিশোধ অনুষ্ঠানে উপস্থিত হয়েছিলেন; উক্ত অনুষ্ঠানে তিনি জিগলারের ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে ভিকি এবং জিগলারের সাথে সহযোগী ছিলেন। অতঃপর ভিকি গেরেরো তাকে রিংয়ের পাশ থেকে চলে যাওয়ার নির্দেশ দিয়েছিল। পরের কয়েক মাস জুড়ে, ক্যাটলিন "এনএক্সটি" এবং "স্ম্যাকডাউন" উভয় স্থানেই ভিকির সাথে শত্রুতায় জড়িয়ে পড়েছিলেন, এই সময়ে তাদের মধ্যে বেশ কয়েকটি ম্যাচ অনুষ্ঠিত হয়েছে। ৩০ নভেম্বর তারিখে আসরের ফাইনালে ক্যাটলিন নাওমিকে পরাজিত করে তৃতীয় আসরের বিজয়ী হয়েছিল; যার ফলে তিনি ডাব্লিউডাব্লিউই-এর "ব্রেকআউট ডিভা" খেতাবটি অর্জন করেছিলেন।

২০১০ সালের ৩রা ডিসেম্বর তারিখে, "স্ম্যাকডাউনের" একটি পর্বে ক্যাটলিন ভিকি গেরেরো এবং ডলফ জিগলারের সাথে একটি নেপথ্য অংশে উপস্থিত হয়ে তাদেরকে জানান যে, স্ম্যাকডাউনের তৎকালীন জেনারেল ম্যানেজার থিওডোর লং এনএক্সটি-এ তার জয়ের ফলে তাকে স্ম্যাকডাউনের জন্য একজন কুস্তিগীর হিসেবে স্বাক্ষর করেছে। ২৮শে জানুয়ারি ২০১১-এ স্ম্যাকডাউনের একটি তিনি প্রথমবারের মতো প্রধান ব্র্যান্ডে কুস্তি লড়েছিলেন, যেখানে তিনি এবং কেলি কেলির সাথে দল গঠন করে লেকুলের (লায়লা এবং মিশেল ম্যাককুল) কাছে পরাজিত হয়েছিল।। ২৭শে মে তারিখে প্রচারিত স্ম্যাকডাউনের পর্বে ক্যাটলিন এজে লির সাথে একটি ট্যাগ টিম গঠন করেছিলেন, তারা নিজেদের "দ্য চিকবাস্টার" হিসাবে উল্লেখ করেছিলেন। তাদের সাথে তাদের পরামর্শদাতা নাটালিয়া উপস্থিত ছিলেন এবং পরের সপ্তাহগুলোতে এলিশিয়া ফক্স এবং তামিনার কাছে টানা কয়েকবার হেরে গিয়েছিলেন।<ref name="SD6/3/11"></ref>

১৩ই জুন তারিখে প্রচারিত "র"-এর পর্বে ক্যাটলিন একটি ১৪ জনের নারীর ট্যাগ টিম ম্যাচে জয় করেছিলেন; এটি ছিল প্রধান ব্র্যান্ডে তার প্রথম জয়। এই ম্যাচে কেলি কেলি রোজা মেন্ডেসকে পিন করেছিল। দ্য চিকবাস্টার এবং নাটালিয়া ফক্স এবং তামিনার সাথে লড়াই চলমান রেখেছিল, যারা শীঘ্রই রোজা মেন্ডেসের সাথে যোগ দিয়েছিলেন।

আগস্ট মাসে, এজে লি নাটালিয়া দ্বারা বিশ্বাসঘাতকতার স্বীকার হয়েছিলেন, যিনি বেথ ফিনিক্সের সাথে দ্য ডিভাস অফ ডুম নামক একটি জোট গঠন করেছিলেন। পরের মাসগুলোতে দ্য চিকবাস্টার দ্য ডিভাস অফ ডুমের সাথে অসংখ্য একক ও ট্যাগ টিম ম্যাচে হেরেছিল। নভেম্বর মাসে চিকবাস্টারদের মধ্যে টানাপড়েন পড়তে শুরু করে, ক্যাটলিন তাদের বারবার হারের দৃশ্য দেখে বিচলিত হয়েছিলেন এবং একজন খলনায়ক হওয়ার ইঙ্গিত দিয়েছিলেন। ৬ই ডিসেম্বর তারিখের স্ম্যাকডাউনের জন্য ধারণকৃত একটি পর্বে হারের পর ক্যাটলিন এজে লির বিরুদ্ধে গিয়ে দ্য ডিভাস অফ ডুমের সাথে যোগদান করেছিলেন। এই ফলে তিনি পূর্ণভাবে একজন খলনায়কে পরিণত হয়েছিলেন। তবে এই অংশটি সম্প্রচার থেকে কাটা হয়েছিল এবং ডাব্লিউডাব্লিউই এমন ঘটনা ঘটার কথা অস্বীকার করেছিল।
২০১২ সালের ফেব্রুয়ারি মাসে, ক্যাটলিন "এনএক্সটি রিডেম্পশনে" ম্যাক্সিনের সাথে ঝগড়ার মধ্য দিয়ে দ্বন্দ্বে জড়িয়ে পড়েন, যিনি ক্যাটলিনকে তার প্রেমিক ডেরিক ব্যাটম্যানের সাথে একটি গোপন সম্পর্ক করার অভিযোগ করেছিলেন। বেশ কয়েক সপ্তাহ পরে, ক্যাটলিন "ইন্টারভেনশন"-এর অংশে ব্যাটম্যানের প্রতি তার অনুভূতি প্রকাশ করেছিলেন, যেখানে এলিশিয়া ফক্স এবং জাস্টিন গ্যাব্রিয়েলও উপস্থিত ছিল। উক্ত অংশে ম্যাক্সিন দ্বারা আক্রমণ হওয়ার পূর্বে তিনি ব্যাটম্যানকে চুম্বন করেছিলেন। পরে সেই রাতেই, তিনি একটি ম্যাচে ম্যাক্সিনকে পরাজিত করেছিলেন। ১৪ই মার্চ তারিখে, ক্যাটলিন এবং ব্যাটম্যান মিক্স ট্যাগ টিম ম্যাচে জনি কার্টিস এবং ম্যাক্সিনকে পরাজিত করার পরে, ব্যাটম্যান ক্যাটলিনকে চুম্বন করেছিলেন, এটি তাদের সম্পর্ককে আরও দৃঢ় করে তুলেছিল।<ref name="NXT3/14/12"></ref> ক্যাটলিন এবং ব্যাটম্যান পরে ম্যাক্সিন এবং কার্টিসের দ্বারা ম্যাট স্ট্রাইকারের এলোমেলোভাবে অন্তর্ধানের সাথে জড়িত থাকার অভিযোগে অভিযুক্ত হয়েছিলেন। ৪ঠা এপ্রিল তারিখে ক্যাটলিন তার প্রাক্তন পরামর্শদাতা নাটালিয়াকে পরাজিত করেছিলেন, যার সাথে তার স্বামী টাইসন কিডও ছিল। ক্যাটলিন এবং ব্যাটম্যান পরে স্ট্রাইকারকে একটি দরবারের আলমারিতে খুঁজে পেয়েছিলেন, যাকে ১১ই এপ্রিল তারিখে কার্ট হকিন্স এবং টাইলার রিক্স সেখানে লুকিয়ে রেখেছিল। ২৫শে এপ্রিল তারিখে, কিড এবং পার্সি ওয়াটসন সাথে এক সাক্ষাৎকারে কথা বলার সময় নাটালিয়া ক্যাটলিনের কাছে এসেছিলেন এবং তার সাথে কিডের একটি সম্পর্ক থাকার অভিযোগ এনেছিলেন, যার পরে ক্যাটলিন এবং তামিনা স্নুকা একটি ট্যাগ টিম ম্যাচে নাটালিয়া এবং ম্যাক্সিনকে পরাজিত করেছিলেন।<ref name="NXT4/25/12"></ref>

২০১২ সালের এপ্রিল মাসে, ক্যাটলিন তার বন্ধু এজে লিকে সান্ত্বনা দেওয়ার জন্য স্ম্যাকডাউনে ফিরে এসেছিলেন, তবে দুটি পৃথক ঘটনায় তার কাজের জন্য এজে লি তাকে আক্রমণ করেছিল। এর ফলে ১১ই মে দুই জনের মধ্যে একটি ম্যাচ অনুষ্ঠিত হয়েছিল, এতে ক্যাটলিন পরাজিত হয়েছিলেন। ক্যাটলিন ১৫ জুলাই তারিখে অনুষ্ঠিত মানি ইন দ্য ব্যাংকে কুস্তি লড়ার মাধ্যমে তিনি তার ক্যারিয়ারে প্রথমবারের প্রতি-দর্শনে-পরিশোধে অংশ নিয়েছিলেন, যেখানে তিনি ডাব্লিউডাব্লিউই ডিভাস চ্যাম্পিয়নশিপ লায়লা এবং তামিনা স্নুকার সাথে দল বেঁধেছিলেন, যারা বেথ ফিনিক্স, নাটালিয়া এবং ইভ টোরেসকে হারিয়েছিল।

ওয়ার্ল্ড রেসলিং এন্টারটেইনমেন্ট
স্ল্যামফোর্স আফ্রিকা
এনএক্সটি এবং প্রধান ব্র্যান্ডে উপস্থিতি
ডিভাস চ্যাম্পিয়ন